Takla Makan

Takla Makan ("Uđeš, a ne izađeš") je azijska pustinja smještena u regiji Središnje Azije, točnije u Tarimskoj zavali između mladih nabranih gorja; Kven Luna na jugu, Tian Šana na sjeveru i Pamira na zapadu. Ukupna površina pustinje iznosi otprilike 270 000 km². Politički pripada NR Kini. Na istoku se Tarimska zavala otvara, te je u rubnom dijelu pustinje smješteno slano jezero Lop Nur u koje utječe rijeka Tarim. Na ovom području, naravno, prevladava B-pustinjska klima, a na nju utječe više čimbenika: izrazita kontinentalnost (tj. velika udaljenost od mora), reljefna zatvorenost (visoke planine uzrokuju skretanje zračnih masa, stoga na ovom području padne vrlo malo padalina) i dr. Malobrojno nomadsko stanovništvo uglavnom živi uz rubne dijelove pustinje, te na visoravnima i bavi se stočarstvom. Poljoprivreda je zbog sušnog tla nerazvijena, a gustoća naseljenosti rijetka. Povezano Pustinja